Na temelju članka 3. Odluke o obavljanju osnivačkih prava i obveza nad ustanovama kojima je osnivač Koprivničko-križevačka županija („Službeni glasnik Koprivničko-križevačke županije“ broj 7/13. i 17/14.) i članka 55. Statuta Koprivničko-križevačke županije („Službeni glasnik Koprivničko-križevačke županije“ broj 7/13. 14/13., 9/15., 11/15. - pročišćeni tekst, 2/18., 3/18. - pročišćeni tekst, 4/20., 25/20. 3/21. i 4/21. - pročišćeni tekst) župan Koprivničko-križevačke županije donosi

ZAKLJUČAK

o prihvaćanju Izvješća o radu i financijskih izvješća Opće bolnice

 „Dr. Tomislav Bardek“ Koprivnica za 2020. godinu

I.

 Prihvaća se Izvješće o radu Opće bolnice „Dr. Tomislav Bardek“ Koprivnica za 2020. godinu, koje je Upravno vijeće Opće bolnice „Dr. Tomislav Bardek“ Koprivnica usvojilo Odlukom KLASA: 001-02/21-01/21, URBROJ: 2137-15-01-21-01, od 26. ožujka 2021. godine, s financijskim izvješćem, koje je Upravno vijeće Opće bolnice „Dr. Tomislav Bardek“ Koprivnica usvojilo Odlukom KLASA: 001-02/21-01/14, URBROJ: 2137-15-01-21-1, od 19. veljače 2021. godine.

II.

 Ukupni prihodi i primici iznose 229.338.737 kuna, ukupni rashodi i izdaci iznose 252.614.980 kuna, a ostvareni manjak prihoda nad rashodima iznosi 23.276.243 kuna.

 Manjak prihoda nad rashodima od 23.276.243 kuna i preneseni manjak prihoda nad rashodima iz prethodnih godina u iznosu od 67.944.702 kuna prenose se u 2021. godinu.

III.

 Ovaj Zaključak objavit će se u „Službenom glasniku Koprivničko-križevačke županije“.

ŽUPAN

KOPRIVNIČKO-KRIŽEVAČKE ŽUPANIJE

KLASA: 400-02/21-01/8

URBROJ: 2137/1-06/03-21-4
Koprivnica, 19. srpnja 2021.

 ŽUPAN

 Darko Koren, ing. građ., v.r.